Source: https://octavpelin.wordpress.com/2013/05/12/
Timestamp: 2019-08-18 11:42:56+00:00
Document Index: 15309693

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CCR ', 'CCR ', 'CCR ', 'CCR ', 'CCR ', 'CSM ', 'articolul 44']

12 | mai | 2013 | Octavpelin's Weblog
PUPILA LUI BASESCU,ALINA GHICA VREA SA RAMANA CU ORICE PRET IN CSM,.AMR A FACUT O PLANGERE LA INALTA CURTE!
Deși revocată prin votul judecătorilor de la Curțile de Apel din toată țara, judecătorul Alina Ghica încearcă să-şi păstreze scaunul din CSM.
În acest context, Asociația Magistraților din România intervine pentru blocarea acestei tentative adresând în acest sens o cerere către ÎCCJ, scrie luju.ro.
Prin cererea de intervenţie a AMR se solicită respingerea acţiunii judecătoarei Alina Ghica drept inadmisibilă, prin care aceasta solicită anularea hotărârii plenului CSM nr. 163, din 26.02.2013, prin care s-a decis revocarea din funcţia de membru CSM .
În cererea sa, AMR arata că hotărârea CSM privind revocarea nu este una care priveşte cariera magistratului, şi că revocarea nu poate fi privită ca o sancţiune disciplinară, acest act fiind unul de retragere a mandatului de încredere acordat pentru ocuparea postului de membru al CSM de reprezentant al judecatorilor Curţilor de Apel din ţară.
În cererea de intervenţie, AMR explică interesul său de a interveni în această cauză.
„In calitate de organizatie profesionala nationala a judecatorilor, procurorilor si magistratilor-asistenti, AMR invoca incalcarea unui interes legitim, fiind o asociatie profesionala de interes public, ce apara drepturile si interesele magistratilor. Revocarea unui membru al Consiliul Superior al Magistraturii, prin vointa a doua treimi din judecatori, reprezinta un drept al magistratilor si, astfel, AMR justifica, potrivit legii, interesul in apararea acestuia(…), se precizează în document, potrivit sursei citate.
În document se explică de ce această cerere este inadmisibilă, în condiţiile în care revocarea nu poate fi interpretata, ca fiind o sanctiune disciplinara, ci doar ca retragerea mandatului de incredere si deci incetarea calitatii de membru al CSM inaintea expirării mandatului.
“AMR subliniaza ca membrii CSM care au calitatea de judecator sau procuror raspund disciplinar, potrivit art. 56 din Legea nr. 317/2004, pentru abaterile prevazute in art. 99 din Legea nr. 303/2004, rep., privind Statutul judecatorilor si procurorilor. Prin urmare, abaterile disciplinare ale membrilor Consiliul Superior al Magistraturii sunt identice cu cele ale judecatorilor si procurorilor – pentru care sunt aplicabile sanctiunile disciplinare prevazute limitativ in art. 100 din Legea nr. 303/2004, rep.
Legiuitorul nu a cuprins masura revocarii printre sanctiunile disciplinare, neputand fi, deci, asimilata acestora (respectiv excluderii din magistratura). Fata de enumerarea limitativa a sanctiunilor disciplinare, extinderea acestora, prin analogie, este lipsita de suport legal”, se arată în document.
AMT atrage totodată atenţia subliniind de ce Inalta Curte de Casatie si Justitie – Sectia de Contencios administrativ si fiscal – nu are competenta material să solutioneze cauza.
“Totodata, va solicitam sa aveti in vedere ca, intrucat nu ne aflam in situatia unei contestatii privind o procedura disciplinara, astfel cum am argumentat mai inainte, instanta sesizata, respectiv Inalta Curte de Casatie si Justitie – Sectia de Contencios administrativ si fiscal nu este competenta material sa solutioneze cauza, motiv pentru care in temeiul dispozitiilor art. 132 alin.1 si 3 raportat la dispozitiile art.127 alin.1 din N.C.P.C se impune ca in situatia de fata sa declinati competenta de solutionare a cauzei in favoarea unei curti de apel limitrofa Curtii de Apel Bucuresti, instanta la care isi desfasoara activitatea reclamanta”, precizează documentul.
Etichete:.AMR A FACUT O PLANGERE LA INALTA CURTE!, ALINA GHICA VREA SA RAMANA CU ORICET IN CSM, PUPILA LUI BASESCU
DIVERSIUNE COTROCENISTA SI A PRESEI PORTOCALII:IULIA MOTOC LA CEDO?!
Potrivit informaţiilor obţinute de ZIUAnews, premierul Victor Ponta, căruia magistraţii Curţii Constituţionale tocmai i-au dat joi câştig de cauză în problema desemnării judecătorului român care-l va înlocui pe Corneliu Bîrsan la Curtea Europeană a Drepturilor Omului, intenţionează să o instaleze în această poziţie chiar pe o judecătoare din cadrul CCR.
Judecătoarea pe care Ponta ar dori să o numească din partea României la CEDO este intens mediatizata Iulia Motoc, care a devenit recent vicepreşedinta Comitetului pentru Drepturile Omului.
Propusă la CCR de către Senat în 2010, când la putere era PDL, tânăra judecătoare – implicată, potrivit presei, în numeroase controverse de mai mică sau mai mare anvergură – este considerată ca numărându-se printre oamenii preşedintelui Traian Băsescu.
Surse apropiate Iuliei Motoc au explicat pentru ZIUAnews că premierul Victor Ponta doreşte să o trimită pe aceasta la CEDO pentru a putea pune în locul ei un om propriu la Curtea Constituţională, şi a echilibra astfel raportul de forţe existent în CCR între USL şi şeful statului. La rândul său, liderul de la Cotroceni nu ar fi deloc deranjat de un astfel de aranjament, care ar propulsa încă unul dintre oamenii săi într-o funcţie de o deosebită importanţă, chiar dacă cu preţul unui vot la CCR.
Deocamdată, se consideră că Traian Băsescu se află într-un avantaj de minimum cinci la patru, avându-i de partea sa pe preşedintele CCR, Augustin Zegrean, precum şi pe Petre Lăzăroiu, Mihnea Ștefan, proaspăt numitul Daniel Morar şi Iulia Motoc. De partea USL sunt consideraţi a fi judecătorii constituţionali Tudorel Toader, Valeriu Dornean, Mona Pivniceru. În ceea ce-l priveşte pe Zoltan Puskas, acesta este omul UDMR în cadrul Curţii Constituţionale. El a votat adeseori de partea lui Traian Băsescu, însă în noul contextul politic, marcat de venirea USL la putere şi de o aparentă apropiere între PSD şi UDMR, el ar putea fi cu uşurinţă tentat să schimbe macazul în favoarea noii majorităţi.
Prin plecarea Iuliei Motoc de la CCR la CEDO, şi numirea în locul ei, de către Senat, a unei persoane favorabile premierului, fragilul raport de forţe între USL şi şeful statului s-ar echilibra astfel în favoarea lui Victor Ponta.
CCR i-a dat lui Ponta câştig de cauză în privinţa judecătorului CEDO. „Cel puţin una dintre propuneri trebuie să fie o doamnă”
Reamintim că magistraţii CCR au dezbătut chiar astăzi problema desemnării judecătorului român la CEDO, după ce preşedinta Consliului Superior al Magistraturii, Oana Hăineală, a depus o sesizare în care ataca o ordonaţă de urgenţă prin care Executivul i-a luat CSM atribuţia de a face această numire. Ponta a explicat că a emis respectiva ordonanţă pentru a urgenta procesul, care este oricum destul de complicat. Ponta a asigurat pe de altă parte că nu va avea legături directe cu comisia care va selecta judecătorii propuşi şi nici nu va participa în niciun fel la lucrările acesteia. „O să se înscrie 5, 10, 15 candidaţi – că aici este vorba şi de pregătire juridică, de probitate morală – după care comisia trebuie să trimită, sub semnătura ministrului de Externe, minim trei propuneri; deci, noi nu putem face o singură propunere, trebuie să facem trei propuneri. Cel puţin una dintre propuneri trebuie să fie o doamnă, deci nu putem să trimitem trei bărbaţi, trebuie să existe un «gender balance»; mai departe, din momentul în care Adunarea Parlamentară a Consiliului Europei alege, dintre cei trei, unul dintre ei, din acel moment, practic, el nu mai este judecător român, este judecător european şi se supune regulilor europene”, a descris premierul procedura.
Mandatul actualului reprezentant al României la CEDO, Corneliu Bîrsan, expiră în luna decembrie, iar autorităţile de la Bucureşti au obligaţia de a trimite noi propuneri până pe 26 iulie.
Etichete:DIVERSIUNE COTROCENISTA SI A PRESEI PORTOCALII:IULIA MOTOC LA CEDO?!
PREZENT LA CONFERINTA NATIONALA A C.S.L.,LIDERUL PNL CRIN ANTONESCU DESPRE SITUATIA PNL IN USL
Prezent la Conferinţa Naţională a Cluburilor Studenţeşti Liberale, liderul PNL, Crin Antonescu, a vorbit, printre altele, despre confiscarea averilor ilicite, despre inteţia premierului de a modifica art. 44 din Constituție, dar şi despre propunerea lui Chiuariu de a muta Curtea Constituțională.
Antonescu le-a dat, de asemenea, şi câteva sfaturi studenţilor liberali.
La eveniment, participă, alături de preşedintele PNL: vicepreşedinţii Daniel Chiţoiu, Norica Nicolai, Mihai Voicu, Varujan Vosganian; ministrul Cristian David; preşedintele TNL, Florin-Alexandru Alexe: reprezentanta OFL, deputatul Grabiela Gavrilescu; europarlamentarul Cristian Buşoi; seniorul liberal Dinu Zamfirescu.
Crin Antonescu le-a transmis studenţilor liberali să învețe. “Să învețe de toate, să învețe tot ce se poate învăța pe lumea asta”.
Întrebat de jurnalişti în legătură cu propunerea premierului privind confiscarea averilor ilicite,Crin Antonescu a răspuns:
“Eu vreau să spun din capul locului că s-a exagerat, cred și declarația și categoric s-au exagerat și intențiile premierului, care a fost prezentat așa în ultimele zile ca un fel de căpcăun naționalizator și mâncător de proprietate. Nu e cazul. Cunosc foarte bine convingerile lui Victor Ponta în această privință și domnia sa a făcut referire doar la posibilitatea care există și în alte țări ca, în cazuri extrem de grave de fraudă, de infracțiuni sau de încălcări extrem de grave de lege, care implică și astfel de aspecte, să examinăm, repet, variante de confiscare strict pe această variantă. E numai o direcție de discuție pe care o vom avea. Vom vedea ce se întâmplă.
Cunoașteți foarte bine poziția Partidului Național Liberal în apărarea proprietății. Nu a fost niciodată confundată această poziție cu apărarea cu orice preț a unor bunuri acumulate în mod ilegal, în detrimentul altora sau prin încălcarea legilor. Deci, nu e până la urmă nici un fel de motiv de coliziune. Vom avea aceste discuții, vom găsi cele mai bune nuanțe politice și juridice și în nici un caz proprietatea, așa cum este ea consfințită și apărată în actualul text al Constituției României, nu va avea de suferit”.
Iată cum a comentat liderul liberal intenția premierului de a modifica articolul 44 din Constituție, cel referitor la dreptul la proprietate
(…)sunt subiecte foarte serioase pe care vom discuta și eu vă propun prietenește să purtăm discuțiile, nu mai e mult, atunci când vom trece propriu-zis la ele și atunci când vom putea spune care este exact nuanța, poziția fiecăruia și până la urmă ce rezultă de acolo”.
Întrebat dacă i se pare corectă atitudinea premierului în condițiile în care nu ați avut nicio discuție în USL, Crin Antonescu a spus:
“Noi avem o regulă, care cred eu e de bun simț, în orice caz, e destul de simplă, fiecare poate să spună ce crede atunci când descriem opinii, opțiuni, propuneri. Nu luăm decât decizii împreună, iar așa cum și din partea noastră, din partea liberalilor, au existat declarații publice privitoare la o opțiune sau alta, la o nuanță sau alta, nu văd de ce și partenerii noștri și primul ministru chiar nu ar avea dreptul la asta. Important este ca ceea ce decidem să decidem împreună și vă asigur că așa se va întâmpla”.
Chestionat în legătură cu un posibil pericol în ceea ce priveşte poziția PNL în cadrul USL, Crin Antonescu a precizat:
„Nu, poziția PNL în cadrul USL nu este pusă în pericol deși unii, ca să spun așa, asta speră în fiecare zi. Poziția PNL în cadrul USL este una foarte clară, ea este stabilită și de documentele politice ale Uniunii și de permanenta colaborare pe care noi o avem în cadrul Guvernului, în cadrul USL-ului și la nivelul deciziilor politice și eu, cel puțin, nu am nici un motiv să spun până acum că nu s-a ținut cont de pozițiile PNL, v-as aminti, poate cel mai recent din aceste exemple, chestiunea suprataxării, ca să dăm numai un exemplu, v-aș aminti menținerea din capul locului a cotei de 16% ca maxim și deocamdată ca cotă unică și multe altele. Într-o astfel de coaliție trebuie să ne înțelegem unii pe alții și de a găsi calea de mijloc”.
În legătură cu propunerea lui Chiuariu de a muta Curtea Constituțională, Crin Antonescu a susţinut că este una personală şi că în interiorul PNL urmează să aibă loc discuţii, în contextul unei săptămâni care se anunţă „plină”.
“Nu, este o propunere personală, vom discuta. Săptămâna viitoare va fi o săptămână foarte plină, care probabil va avea chiar pe primul loc al agendei și în interiorul Partidului Național Liberal și în interiorul USL-ului tocmai discuții despre aceste puncte de discutat din Constituție, deocamdată este vorba de o idee sau de o propunere strict personală a domnului Chiuariu”.
Liderul liberal a comentat, răspunzând unei întrebări adresate de presă, măsura luată de Guvern privind creşterea venitului minim garantat.
“Sigur că întotdeauna poți face lucrurile și altfel, sigur că întotdeauna pot exista lucruri și păreri diferite, dar important este să faci ceva, ori este o decizie asupra căreia am căzut de acord și pe care salut faptul că Guvernul a luat-o”, a conchis Antonescu.
Etichete:LIDERUL PNL CRIN ANTONESCU DESPRE SITUATIA PNL IN USL!, PREZENT LA CONFERINTA NATIONALA A C.S.L.
DUFFY – WELL,WELL,WELL!
TAIO CRUZ ft.FLO RIDA – HANGOVER!
R.I.O ft. U- JEAN – SUMMER JAM!
Acuz toate Tembeliziunile din România, pentru diversiunea de intoxicare "Monstrul și Butoiul ",parcă văd că fetel… twitter.com/i/web/status/1… 56 minutes ago